ادم هو شخصية فى كتاب سفر التكوين و القرآن مفروض انه اول انسان. فى الديانات الصابئية واليهودية والمسيحية (سفر التكوين) والاسلام هو اول مخلوق من البشر خلقه الله و خلق حواء من ضلعه الشمال . و فى القرآن مكتوب ان ادم نسى العهد و أكل من الشجرة اللى ربنا امره بأنه ماياكلش منها فربنا نزله للارض عشان يكون خليفته فيها. بيتقال عليه ابو البشر علشان فى سفر التكوين ،سلالة البشرية كلها هى من صلبه. يؤمن المسلمون أن ادم هو اول خلق الله من البشر وأول انسان على سطح المعمورة خلقه الله بيده ونفخ فيه من روحه وأمر ملائكته بالسجود له (سجود تحية وتقدير، لا سجود عبادة) فسجدوا جميعاً الا ابليس لم يسجد وقال لربه أسجد لمن خلقت طيناً انا خير منه خلقتني من نار وخلقته من طين فغضب الله عليه وأقفل فى وجهه باب التوبة والرحمة ولعنه فقال ابليس لربه أنظرني الى يوم يبعثون قال انك من المنظرين الى اليوم الموعود وهو يوم القيامة ولأملأن جهنم ممن اتبعك منهم أجمعين. لما سكن ادم وزوجه الجنة حاول ابليس التسلل لهما فأغواهما ووسوس لهما وجعلهما يأكلان من الشجرة اللى نهاهما الله عنها فعصى ادم ربه فغوى وتسبب فى طردهما من الجنة ونزولهما الى الارض.